NaiveNeuron/SloPal huggingface dataset:
Hufková, Eva, poslankyňa NR SR (2014-11-10):
Ďakujem pekne, pani podpredsedníčka. Vážený pán predseda, pán poslanec Lipšic vás obvinil a povedal, že ak ostanete predsedom parlamentu, tak to bude facka všetkým pacientom a slušným ľuďom v tejto krajine, a že zo zdravotníctva unikne ročne miliarda eur, ktoré si rozdelí jedna finančná skupina, jeden politik a jeden oligarcha. Hrozné slová bez dôkazov. Veď to nechajme, pán Lipšic, na orgány činné v trestnom konaní, ktorí zistia pravdu. Ja som však presvedčená, pán predseda, že podstatou všetkých týchto obvinení sú komunálne voľby, pretože pán poslanec Lipšic vidí, ako mu klesajú preferencie, a preto sa potreboval zviditeľniť na mimoriadnej schôdzi. Pán predseda, pán poslanec Lipšic aj mňa priamo obvinil, že som spojená s finančnými skupinami, a to len preto, že som členkou SMER-u – sociálnej demokracie. Preto sa pripájam k vašej výzve, aby sa nám pán poslanec Lipšic všetkým ospravedlnil. Ďakujem. (Potlesk.)
Hrnčiar, Andrej, podpredseda NR SR (2017-06-13):
Ďakujem. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č.150/2013 Z. z. o Štátnom fonde rozvoja bývania v znení zákona č. 276/2015 Z. z. a ktorým sa mení zákon č. 17/2006 Z. z. o osobitnom kvalifikačnom predpoklade na zabezpečenie preneseného výkonu štátnej správy na úseku bývania. Vládny návrh zákona je pod tlačou 570, návrh na jeho pridelenie na prerokovanie výborom je v rozhodnutí č. 591. Nech sa páči, pán minister dopravy a výstavby Slovenskej republiky Árpád Érsek, máte slovo. (Rokovanie o vládnom návrhu zákona, ktorým sa mení a dopĺňa zákon č.150/2013 Z. z. o Štátnom fonde rozvoja bývania v znení zákona č. 276/2015 Z. z. a ktorým sa mení zákon č. 17/2006 Z. z. o osobitnom kvalifikačnom predpoklade na zabezpečenie preneseného výkonu štátnej správy na úseku bývania , tlač 570.)
M. Číž, podpredseda NR SR: (2010-03-04):
(Hlasovanie.) Prítomných 130 poslancov, za návrh 79, 1 proti, zdržalo sa 49, nehlasoval 1. Návrh spravodajcu sme schválili. Sme v treťom čítaní . Otváram rozpravu. Pýtam sa, kto sa hlási do rozpravy v treťom čítaní. Pokiaľ nikto, vyhlasujem rozpravu za skončenú, máte slovo so záverečným návrhom.
Danko, Andrej, podpredseda NR SR (2024-06-12):
Pán poslanec Dostál.
Sloboda, Radovan, poslanec NR SR (2020-09-24):
Ďakujem za slovo, pán predsedajúci. Peťo, ďakujem za tvoje slová, s ktorými sa od A do Z stotožňujem. Ja si chcem len tak trošku povzdychnúť, že žijeme nejakú zvláštnu dobu. Nedávno bol prezentovaný prieskum, kde vyše polovica respondentov sa vyjadrila, že Ameriku považuje za nejakú hrozbu. Ja tomu jednoducho nerozumiem a tak isto si kladiem otázku, ktorú si položil ty, čím vlastne Amerika si toto vyslúžila a ako ublížila Československu alebo samostatnému Slovensku? Nerozumiem tomu.
Danko, Andrej, predseda NR SR (2019-09-11):
Vážené pani poslankyne, vážení páni poslanci, dovoľte, aby som vás informoval o výsledku poslaneckého grémia. Bol dohodnutý kompromis tak, aby nebola spochybňovaná táto schôdza Národnej rady Slovenskej republiky, že budúci piatok rokuje mandátový a imunitný výbor. Chcem však povedať, že nie sú žiadne informácie o nelegitimite alebo nastúpení poslancov zdokladované, napriek tomu po živej diskusii môžem konštatovať, že sme takéto nejaké veci, ktoré vyplynuli z procesov historických v Národnej rade, odstránili do budúcna. Budeme zavádzať mechanizmy tak, aby bolo možné nahliadnuť do určitého typu listín, akými sú napr. vzdanie sa mandátu, a tak, aby každý poslanec mal možnosť, ak je prostredníctvom mandátového výboru tieto veci vidieť. Sú to historické veci, ktoré sa tu robili inak, a do budúcna zavedieme mechanizmus, aby ani náznak pochybnosti o takých veciach nevznikal. Ak dovolíte, teda dúfam, že som to povedal dobre, tak, aby bol každý v nejakej miere spokojný. A ja by som pokračoval. Pokračujeme teda o 18.00 hodine rokovaním schôdze Národnej rady Slovenskej republiky. V zmysle programu mala by vystúpiť ministerka Matečná, ktorú aj pozývam do sály.
Zmajkovičová, Renáta, podpredsedníčka NR SR (2014-10-17):
Ďakujem. Otváram rozpravu. Do rozpravy som dostala tieto písomné prihlášky: za poslanecký klub SDKÚ pán poslanec Kaník, za KDH pán poslanec Muránsky a potom páni poslanci Mičovský, Chren, Hlina a Huba. Teraz pán poslanec Kaník. Nie je v sále? (Reakcia z pléna.) Stráca poradie. Pán poslanec Muránsky.
Laurenčík, Milan, podpredseda NR SR (2020-05-14):
Pán minister, čas vám vypršal, budete môcť ešte v doplňujúcej odpovedi. Pán poslanec, máte doplňujúcu otázku, nech sa páči.
Sulík, Richard, predseda NR SR (2011-03-23):
Pán poslanec Jurčík, prosím, podajte spravodajskú informáciu.
Laššáková Jana, podpredsedníčka NR SR (2013-01-29):
Prezentujme sa a hlasujeme. (Hlasovanie.) Prítomných 140 poslancov, za návrh hlasovalo 0, proti 81, zdržalo sa 79 poslancov. Návrh sme neschválili. Nech sa páči, ďalší návrh.
Farkašovský, Karol, poslanec NR SR (2018-05-11):
Ďakujem pekne za slovo. Pán kolega, ohováranie je, žiaľ, v dnešnej dobe dosť všeobecný a rozšírený jav a som o tom úplne presvedčený aj ako poslanec, aj ako bývalý novinár, že ohováranie treba z komunikácie vykoreniť, alebo minimálne legislatívnou činnosťou a legislatívnou úpravou obmedziť a treba vrátiť medziľudskej komunikácii naozaj tú pravú podstatu. Ak niekto niekoho ohovára, ak niekto na niekoho má nejaký dôkaz o trestnoprávnej činnosti, nech sa páči, na to sú orgány činné v trestnom konaní, aby toto upozornenie alebo občiansky podnet riešili. Chcem sa ešte zmieniť v súvislosti s novinármi, ktoré ste naznačili. Novinári majú dnes slobodu, to vám môžem ako človek, ktorý v tomto prostredí dlhé desaťročia vyrastal a pôsobil, povedať, že novinári majú dnes nadštandardnú slobodu a problém nastáva aj v investigatíve vtedy, keď novinár v rámci svojej investigatívnej činnosti prešvihne tú hranicu, kedy by mal výsledok svojej investigatívnej práce posunúť orgánom činným v trestnom konaní. To je veľmi dôležitá vec, pretože potom robia novinári často Jánošíkov a dostávajú sa, žiaľ, aj do situácií, v ktorých sú ohrození, ohrozená ich bezpečnosť. Takže si myslím, že tu treba merať obidvoma stranami metra. A možno ešte bude v priebehu tejto schôdze príležitosť hovoriť o práci investigatívnych žurnalistov, ale myslím si, že novinári v dnešnej dobe majú až priveľmi veľké možnosti písať slobodne. Ďakujem.
Taraba, Tomáš, poslanec NR SR (2021-06-24):
Pán Valášek, chcem oceniť váš prístup. Myslím si, že ste všetko vystihli tak, ako v skutočnosti je, a štátna správa je všade vo svete skôr takým klenotom, resp. kostrou, na ktorej stojí budovanie štátu ako takého, pretože aj keď kadejakí diletanti zasada... zasadnú na ministerské stoličky, tak predsa len tá funkčnosť, každodenná funkčnosť štátu a štátnej správy stojí na tých úradníkoch, ktorí už za tie roky, čo i len získali vedomosti, ktorí majú nejaký prehľad o zákonoch, ktoré treba dodržiavať, to nie je len tak, že si tam teraz niekto s ideálmi proste sadne. Ja mám normálne hrôzu z toho, veď si pamätáme, keď sme sa tu pýtali na tie šafárenia, ktoré, ktoré, počas testovania tu koalícia realizovala, kde miliardy lieta... leteli potom, tak v podstate povedali, že veď oni nemali zlý úmysel. A presne o tom to je, ja verím tomu, že si tam sadnú kadejakí snílkovia, ktorí nebudú mať zlý úmysel, ale na druhej strane absolútne nebudú vedieť, čo štátna správa, vôbec tá činnosť obnáša. Ale práve ste vystihli aj tú druhú, to B, takýto zákon by si určite smeráci netrúfli prijať, a to, že ho v budúcnosti vláda, ktorá vymení túto vládu, absolútne do detailu využije, tak o tom netreba absolútne mať pochýb. To znamená, budem hlasovať proti tomuto zákonu, pretože zasieva strach. Táto koalícia, čoho sa dotkne, tam trávia nerastie, ale na druhej strane, na druhej strane ten zákon určite v budúcnosti, oni ani nevedia, ako bude použitý.
Pfundtner, Edita, poslankyňa NR SR (2017-03-28):
Ďakujem za slovo. Ďakujem aj pani ministerke za jej vystúpenie. Od Mečiarových amnestií uplynulo už skoro 20 rokov, a keď už sme takto blízko k výsledku, tak opozičným kolegom sa to opäť nepáči. Obviňujú nás z rôznych vecí, z neúprimnosti, z trápnych fínt, dokonca som tu počula z úst jedného opozičného lídra, že sme dostali strach. Áno, ja mám strach, mám strach z ľudskej hlúposti. Pretože naozaj dokážete konšpiračne pospájať aj veci, ktoré sú absolútne nespojiteľné. A vadí mi to, že úplne nechutným spôsobom ste sem ešte zamiešali aj nešťastnú udalosť z konca týždňa, ktorá sem absolútne, ale absolútne nepatrí. Preto vás prosím, aby ste sa naozaj snažili o vecnú diskusiu. Dopredu vám za to ďakujem. A pýtam sa, naozaj o čo vám v skutočnosti ide. Ide vám naozaj o zrušenie amnestií? Ak vám ide o zrušenie Mečiarových amnestií, tak sa, prosím vás, nesnažte sprofanovať našu snahu... (Prerušenie vystúpenia predsedajúcim.)
Kašper, Igor, poslanec NR SR (2020-04-07):
Chcem povedať, že som, sa tiež nezastávam nejakým spôsobom bánk, ale povedzme si to na konkrétnom prípade, pán kolega. Pri hypotéke vo výške 100-tisíc eur na 20 rokov, o čo tu vlastne ide, alebo o akých sumách sa tu vlastne bavíme. Keď ste v polovici splácania takejto sumy, tak ten mesačný úrok je niekde na úrovni 40-45 eur. Keď ste v 15., 18., 19. roku splácania, tak je to niekde na úrovni 10-20 eur mesačne. Samozrejme, na začiatku splácania, pre korektnosť treba dodať, že je to viac. Je to niekde okolo 60-70 eur. Pýtam sa, keby ste takéto niečo žiadali, keby tu sme nemali takúto pandémiu, tak len za ten poplatok úverový alebo za poplatok za zmenu úveru, za zmenu úverovej zmluvy zaplatíte oveľa viac, ako zaplatíte za úroky. Ja si myslím, že pre ľudí je veľmi veľká pomoc, keď doteraz platili povedzme 500 eur hypotéku a budú platiť hypotéku vo výške 20, 30 alebo 40 eur. Je to obrovská pomoc pre ľudí a ja som na to hrdý, že takýto zákon tu máme. Ďakujem pekne. (Potlesk.)
Hrnčiar, Andrej, podpredseda NR SR (2018-10-17):
Jedna faktická poznámka. Nech sa páči, pán poslanec Heger.
Pellegrini, Peter, podpredseda vlády SR pre investície a informatizáciu (2017-02-02):
... bude predstavovať minimálne 200 eur za istých okolností a 400 eur, čo je už dosť silná motivácia pracovať. Ministerstvo práce, sociálnych vecí a rodiny zároveň rozbieha systém cielených rekvalifikácií, ktorý bol pripravený v spolupráci so zamestnávateľmi, aby nezamestnaní získali presne tie zručnosti a znalosti, ktoré požadujú. Z hľadiska profesií sa zameriame práve na tie, o ktoré majú zamestnávatelia záujem, takže nezamestnaní sa budú pripravovať cielene na existujúce voľné pracovné miesta. Stretávame sa s tým, že dlhodobo nezamestnaní už úplne stratili pracovné návyky. Predovšetkým prostredníctvom sociálneho podnikania im ich vrátime a aj takto ponúkneme zamestnávateľom vhodných zamestnancov pripravených nastúpiť do práce. V neposlednom rade v marci štartuje nový systém tzv. osobného bankrotu, ktorý umožní zadlženým ľuďom jednoducho a v primeranej miere zbaviť sa dlhov, aby ich od práce neodrádzalo to, čo zarobia, že im okamžite zoberú exekútori. Vyriešiť nedostatok pracovných síl by mohla aj novela zákona o službách zamestnanosti, od ktorej si vláda sľubuje najmä zvýšenie motivácie pracovať. Pripravovaná novela by mala výrazne odlíšiť tých, ktorí si chcú nájsť prácu, od tých, ktorí len špekulujú. Potvrdzuje sa a platí, že nás musí dnes zaujímať podstatne viac zamestnaný človek, v akých podmienkach pracuje a akú mzdu dostáva. Zároveň však opätovne zdôrazňujeme, že podporu vlády dostanú len tí zamestnaní, ktorí chcú skutočne pracovať, no nemajú na to možnosť. Pozitívny prínos očakávame aj od aplikácie už schváleného zákona č. 61/2015 o odbornom vzdelávaní a príprave v praxi. Uvedený zákon zavádza možnosť prípravy žiakov v systéme duálneho vzdelávania, ktorý zamestnávateľom umožňuje prípravu žiaka presne, konkrétne na povolanie alebo pracovnú pozíciu podľa ich potrieb a požiadaviek. Novou úlohou pre vládu bude aj zabezpečenie nových nájomných bytov. Máme záujem urýchliť výstavbu nájomných bytov najmä v oblastiach, kde prichádzajú noví investori, aby to bol ďalší nástroj pre mobilizáciu ľudí, aby išli pracovať. Za dôležitý považujeme aj príspevok na vytvorenie nového pracovného miesta v prvom pravidelnom platenom zamestnaní. Týka sa hlavne mladých ľudí a aj tento nástroj možno hodnotiť veľmi pozitívne. Ďakujem vám veľmi pekne.
Susko, Boris, poslanec NR SR (2012-06-20):
Ďakujem pekne. Ja si myslím, že pani poslankyňa trošku odbiehala vo svojom prejave od témy, od bodu, o ktorom rokujeme. Ja by som chcel zareagovať čisto z právneho hľadiska k uvedenému problému, pretože podľa môjho názoru tu základnou otázkou je, či bol porušený zákon, alebo nie. Ako sa mi zdá, je to sporná otázka, či išlo o zámer vstúpiť do zmluvného záväzku, alebo nie. Ak zákon hovorí o zámere vstúpiť do zmluvného záväzku, tak si musíme vyložiť pojem zámer. Dovolím si teraz odcitovať z komentára k obchodnému zákonníku pani doktorky Škultétyovej Kataríny, ktorá hovorí, že v rámci obchodnej verejnej súťaže ide o osobitný spôsob uzavierania zmlúv, kde na základe výzvy vyhlasovateľ súťaže môže ktorýkoľvek subjekt, ktorý má záujem zmluvu uzavrieť, predložiť návrh na uzavretie zmluvy. Pri zmluvách uzatváraných v rámci obchodnej verejnej súťaže teda ide v zásade o výzvu na podávanie návrhu na uzavretie zmluvy. V zmysle uvedeného sa potom teda pýtam, o čo iné ide, ak nie o zámer vstúpiť do zmluvného záväzku? Ďakujem.
I. Radičová, poslankyňa: (2008-05-15):
Prvá, nie je možné pre malé subjekty a výkon činností, ktoré sú špecifické pre rezort práce, sociálnych vecí a rodiny používať rovnaké kritériá zúčtovacie a nastavenie celého systému ako pre ministerstvo výstavby a regionálneho rozvoja. Je jednoducho rozdiel vyúčtovávať, prepáčte za prirovnanie, spinky a traktor. To má inú podobu. Po druhé, všetky kontrahované projekty za rok 2006 vďaka predovšetkým zálohovým platbám sa pohlo financovanie. Inak by mnohé, predovšetkým treťosektorové organizácie jednoducho zanikli a v živote by nemohli využiť ani korunu z týchto prostriedkov. Tretia poznámka. Celý problém vyúčtovania zálohových platieb a následných refundácií sa naozaj zauzlil v okamihu, keď sa opätovne a znovu a znovu menila metodika vyúčtovania a tzv. kontroly na mieste. Kontroly na mieste dlhodobo pracovali administratívne, namiesto toho, aby boli nápomocné spôsobu vyúčtovania. Túto filozofiu sme menili v hlavách kontrolórov veľmi dlho. Želám rezortom, aby zdynamizovali čerpanie týchto prostriedkov a faktom ale zostáva, že všetky projekty kontrahované ešte v roku 2005, 2006 sú dodnes nevyplatené.
Danko, Andrej, predseda NR SR (2016-12-01):
Ďakujem. Pán poslanec Dušan Bublavý.
Laurenčík, Milan, podpredseda NR SR (2022-03-22):
Pán poslanec Miloš Svrček s faktickou poznámkou.
P. Hrušovský, predseda NR SR: (2005-02-01):
J. Miklušičák, poslanec: Ďakujem, pán predseda. Chcem len skonštatovať, že pani Tóthová aj ústne predniesla rok 1993. Čiže ten návrh bol taký.
Pellegrini, Peter, predseda NR SR (2015-11-18):
Ďakujem pekne, pán minister. Vzhľadom na čas jednu faktickú ešte umožním. Pán poslanec Švejna, nech sa páči.
Blaha, Ľuboš, poslanec NR SR (2022-11-11):
Ďakujem pekne. Som veľmi rád, že Laco Kamenický pomenoval tri kľúčové faktory v tejto kríze. Za prvé, kolabujú nemocnice. Ide reálne o život a tuto z vládnej koalície sedia traja mušketieri – Porthos, Athos, Aramis a Záborská. Štyria ľudia. Štyri kusy. Kolabujú nemocnice. Tu je naozaj najvážnejší problém, aký môže nastať v krajine a oni si dneska idú váľať svoje zadky niekam do svojich teplých domov a kašľú na ľudí, že budú umierať v nemocniciach. Toto je tragédia. Kde je premiér? Kde je pani Čaputová? Ešte raz. Ide skolabovať zdravotníctvo. Kde ste? Po druhé. Vláda má k dispozícii 35 mld. Dokáže nájsť peniaze na obrnené transportéry. Dokáže nájsť peniaze na to, aby niekde na Ukrajine sa vraždili ľudia. Ale nevie nájsť peniaze na to, aby sme pomáhali našim seniorom, lebo tí budú prví umierať, pokiaľ skolabuje zdravotníctvo. Ale ako povedalo OĽANO, seniori volia SMER, takže o seniorov sa netreba starať. Že áno? A potom sú tu traja. Tretia vec. Takéto lekárske štrajky tu boli vždy iba za vlády pravice. Vždy. A to povedal Vlado Baláž úplne presne. V roku 2006, keď tu vládol Dzurinda. V roku 2011, keď tu vládla Radičová, a dnes, keď tu vládne Heger. A vždy sme tie vaše špinavosti potom museli riešiť my, keď sme prišli ako ľavica späť k moci. A sem to speje. Vy absolútne neviete nič riešiť. Absolútne nič. To, čo ponúkate Slovensku, je len chaos, rozvrat a arogancia. A už to vidia aj lekárski odborári, konečne. Dobré ráno, stará mama. Ďakujem pekne.
Kolíková, Mária, poslankyňa NR SR (2024-05-10):
Ďakujem pekne. Pán poslanec, ja chcem veľmi pekne poprosiť, keby sme mohli porovnávať porovnateľné. Ja rozumiem váš odkaz na rok 2011, kedy sa zlučovala Slovenská televízia a Slovenský rozhlas. A o tom sa môžme spolu rozprávať, čo sa vtedy dialo a čo to bolo za médium v tom čase. Ale súčasne k tomu priblížiť situáciu ohľadom novinára Kapustu, ktorého omilostil Mečiar, tak sa, ako si povedzme potom, že kto to bol. Bývalý slovenský premiér Vladimír Mečiar, ktorému patrili aj niektoré právomoci prezidenta, rozhodol v stredu 28. októbra o udelení milosti redaktorovi STV Pavlovi Kapustovi. V rozhodnutí nariadil nepokračovať v policajnom preverovaní trestného činu ohovárania, z ktorého redaktora obvinil predseda SOP Rudolf Šuster pre niektoré reportáže odvysielané pred volebnou kampaňou a v jej priebehu. Jednalo sa o trestný čin ohovárania. Takže vy tu pripodobňujete súčasného redaktora Makaru k Pavlovi Kapustovi, ktorý bol omilostený pri trestnom stíhaní z trestného činu ohovárania. Vy tu pripodobňujete situáciu, ktorá sa diala v 90. rokoch, kedy aj noc dlhých nožov kritizoval Robert Fico, áno, áno, Robert Fico, ktorý z tohto obdobia mal výroky o potrebe kritických médií. No je to tak, proste Robert Fico sa nám zmenil. Ale vtedy vnímal veľmi-veľmi kriticky zásah do slobody médií. Vnímal to ako dôležitú súčasť demokracie a strážcu demokracie. A Slovensko sa dostalo do izolácie vzhľadom na toto, čo sa dialo aj v Slovenskej televízii. Takže potom skúsme porovnávať porovnateľné. A ten odkaz na Rwandu, to som teda naozaj nepochopila.
Grendel, Gábor, podpredseda NR SR (2023-01-24):
Pani poslankyňa Denisa Saková.
Grendel, Gábor, poslanec NR SR (2024-01-25):
Ďakujem pekne za slovo. Ja si kladiem otázku, pani poslankyňa, kde je minister spravodlivosti. Nechali nás rokovať v noci, lebo taká urgentná je potreba urýchlene prijať tento zákon v skrátenom legislatívnom konaní. Skrátili nám rozpravu k prvému čítaniu na deväť hodín, zvyšných jedenásť hodín pre koaličných poslancov nemusíme počítať, lebo predpokladám, že tak ako pri skrátenom konaní, aj tu budú mlčať. Čiže skrátili nám rozpravu k prvému čítaniu na deväť hodín, lebo taká urgentná je potreba urýchlene prijať novelu Trestného zákona. Keď dnes minister Susko uvádzal tento zákon, ubezpečoval nás, že bude pozorne počúvať naše vystúpenia a že niečo možno dokonca aj zohľadní, čo zaznie v prvom čítaní. Tak kde je? Keď je taký dôležitý ten Trestný zákon, keď to tak rýchlo treba v skrátenom legislatívnom konaní zmeniť, tak čo má teraz dôležitejšie? Prečo tu nesedí? Prečo teda nepočúva vystúpenia v prvom čítaní, keď už skrátili ten čas a možnosť poslancom vystúpiť v tejto rozprave? Čo má dôležitejšie? Čo je preňho dôležitejšie ako tá údajná hrozba porušovania ľudských práv, tá údajná hrozba tých hospodárskych škôd? Tým, že tu nie je, len dokazuje, že sú to vymyslené argumenty a že v skutočnosti je mu úplne jedno, čo tu rozprávame v prvom čítaní, oni si aj tak pôjdu svoje.
Sulík, Richard, predseda NR SR (2011-09-06):
Ďakujem. Dávam slovo spravodajcovi, ktorého určil navrhnutý gestorský výbor, pánovi poslancovi Kaníkovi, nech sa páči.
Laššáková, Jana, podpredsedníčka NR SR (2015-04-21):
S reakciou pán poslanec Brocka, nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode 260 druhého pozmeňujúceho návrhu pána poslanca Galka. (Hlasovanie.) Prítomných 127 poslancov, za 16, proti 77, zdržalo sa 33, nehlasoval 1. Tento bod sme neschválili.
Grendel, Gábor, podpredseda NR SR (2021-09-22):
Pán poslanec Urban.
Pellegrini, Peter, predseda NR SR (2015-11-26):
Prezentujme sa a hlasujme o bode 88 spoločnej správy, schváliť, bol vyňatý na samostatné hlasovanie. (Hlasovanie.) Prítomných 132 poslancov, za hlasovalo 7, proti 75, zdržalo sa 50. Tento bod sme neschválili.
Dolinková, Zuzana, ministerka zdravotníctva SR (2023-11-22):
Ďakujem veľmi pekne. Vážený pán predsedajúci, vážené kolegyne, kolegovia, ja teda stručne iba by som chcela zareagovať na pána poslanca Dvořáka a vysvetliť teda tie veci, ktoré tu neboli povedané alebo dostatočne vysvetlené. Pán poslanec, vy ste hovoril, že ste bol ministerský úradník do konca roka 2021 alebo do roku 2021 na ministerstve zdravotníctva. Pokiaľ viem, tak tento zákon bol schválený v parlamente v decembri 2021. Čiže je trošku smutné, že naozaj neviete, čo tento zákon obsahuje. Ak hovoríme o tom, či by mali byť alebo nemali byť vydané rozhodnutia o podmienenom zaradení nemocníc do siete, pretože áno, každá nemocnica musí mať vydané rozhodnutia, zákon definuje presné náležitosti rozhodnutia, čo musí byť, vrátane výrokovej časti, odôvodnenia a ešte aj poučenia voči odvolaniu tomuto rozhodnutiu a podaní námietok. Takže áno, musíme vydať rozhodnutia. To, čo bolo vydané, sú iba informačné listy, to znamená, že je podmienkou toho, aby sme mohli naplniť míľniky plánu obnovy a nie presne, že ich nebudeme plniť, ale my preto, aby sme mohli pokračovať v plnení míľnikov plánu obnovy, musíme všetky nemocnice zaradiť do siete. Takže iba toľko na vysvetlenie. To znamená, že my práveže nechceme posúvať optimalizáciu siete nemocníc a plnenia míľnikov, chceme v nej pokračovať, ale za podmienky, aby bola naďalej zabezpečená dostupná zdravotná starostlivosť pre všetkých pacientov na celom území Slovenska, preto opakovane a poslednýkrát si teda dovoľujem požiadať plénum Národnej rady Slovenskej republiky o podporu tohto vládneho návrhu zákona. Ďakujem veľmi pekne.
Kmec, Stanislav, poslanec NR SR (2018-06-20):
Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o obecnom zriadení (tlač 1037). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady republiky navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018. Ďakujem.
Gröhling, Branislav, poslanec NR SR (2023-12-18):
Pán predseda, ten istý procedurálny návrh, takže vám ho prinesiem. Ďakujem.
Laurenčík, Milan, podpredseda NR SR (2020-11-26):
To bol posledný rečník, ktorý vystúpil v rozprave, preto vyhlasujem všeobecnú rozpravu za skončenú a pýtam sa, či chce zaujať k rozprave stanovisko pán navrhovateľ. Nech sa páči, máte slovo, pán minister.
Hrnčiar, Andrej, podpredseda NR SR (2018-10-17):
Dve faktické poznámky. Nech sa páči, pán poslanec Tomáš.
Kollár, Boris, predseda NR SR (2022-09-27):
Prosím, prezentujme sa a hlasujeme. (Hlasovanie.) Prítomných 144 poslancov, za ústavná väčšina (90, pozn. red.), proti 16, zdržalo sa 37, nehlasoval 1. Konštatujem, že Národná rada sa uzniesla, že tento návrh ústavného zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Fecko, Martin, poslanec NR SR (2013-09-18):
Ďakujem pekne. Pán kolega, zdieľam tvoj názor, ktorý si povedal. Som rád, že kolegyňa aspoň jednu kategóriu zamestnancov a zamestnávateľov alebo, ako to nazvať proste, jednu profesiu do tejto kategórie s možnosťou odchodu do dôchodku dáva, že by to už nemohli vykonávať. Keď si trošku zalistujeme v pamäti, tak kolegyňa Gibalová, ktorá bude mať asi tiež k tomu čo povedať, to dávala ešte v minulom volebnom období a, žiaľ, aj hlasmi vtedajšej koalície to neprešlo, takže som bol z toho trošku smutný. Musím povedať, že naši dôchodcovia, aspoň ja som sa stretol aj s takými, ktorí majú pre to pochopenie, že keď vidí, že jej syn, dcéra, vnuk nemá zamestnanie, tak povie: dobre, nech idú tí dôchodcovia zo zákona, že nemôžu pracovať, a nahraďme ich tými mladými, ktorí predsa majú ten elán a sú trošku zbehlejší v týchto veciach. Myslím si, že sa to jedná nie o tisíce, ale niekoľko desaťtisíc pracovných miest by bolo k dispozícii. A myslím, že to jedna z ciest ako umožniť mladým, aby tú unikajúcu prácu zo Slovenska nejakým spôsobom mohli nájsť a aby boli hrdí, že môžu pracovať na Slovensku a prípadne prinášať aj tie nejaké benefity zo svojho know how, ktoré majú, aby to nemuseli dávať inému štátu. Lebo keď budeme vyháňať mladých z našej republiky, tak nemáme budúcnosť potom. A bude to veľký problém. Ďakujem pekne.
Horecký, Ján, minister školstva, vedy, výskumu a športu SR (2022-10-06):
Ďakujem za otázku. Problém s nedostatkom finančných prostriedkov na prevádzku základných umeleckých škôl, materských škôl, jazykových škôl a školských zariadení práve z dôvodu nárastu cien energií sa jednoznačne týka aj týchto zariadení, ktoré sú financované z podielu na daniach právnických a fyzických osôb, ktoré dostávajú jednotlivé samosprávy. Ja už som to vyhlásil aj verejne aj v médiách a veľmi rád to, vážení poslanci, v tomto pléne zopakujem, že ako ministrovi školstva mi nemôže a nie je vôbec ľahostajná ani táto oblasť, hoc jurisdikčne nespadá pod pôsobnosť ministerstva školstva a ministerstvo školstva priamo tieto zariadenia a menované školy nefinancuje. Práve preto mienim v tejto veci začať alebo začať, pokračovať v rokovaniach s pánom premiérom, s ministrom alebo s ministerstvom financií, na ktorom chceme riešiť možnosť dofinancovania energií aj v týchto zariadeniach. Medzitým už som preskúmal, že legislatívna možnosť na to v tomto roku je zabezpečená, ako teda takéto finančné prostriedky, ak by sme ich našli, mohli byť doručené samosprávam v zákone o financovaní cez špecifiká, máme. Ako teda budeme v tomto pokračovať, vás budem veľmi ochotne a rád informovať, pretože na tom pracujem a teda, prepáčte, nebudem sa na to odvolávať stále, ale ešte ani nie 48 hodín. Ďakujem.
Szőllős, Ján, poslanec NR SR (2022-12-08):
Vážený pán predseda, spoločná správa neobsahuje žiadne pozmeňujúce a doplňujúce návrhy. V rozprave k uvedenému návrhu zákona vystúpili dvaja páni poslanci, pričom pán poslanec Fecko a pán poslanec Kremský podali pozmeňujúce a doplňujúce návrhy. Keďže boli včera v rozprave podané pozmeňujúce a doplňujúce návrhy v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Blanár, Juraj, podpredseda NR SR (2022-11-10):
Ďakujem, pán minister. Vyčerpali sme hodinu, ktorá je určená pre otázky a odpovede od poslancov a odpovede od ministrov. Ďakujem. Vyhlasujem hodinu otázok za uzavretú a môžeme pristúpiť k bodu interpelácie poslancov . Vážené panie poslankyne a páni poslanci, chcem vám dať do pozornosti, že podľa § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu, budeme podľa toho postupovať. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. K predneseniu interpelácie sa písomne prihlásili títo páni poslanci: Ján Mičovský a Rastislav Schlosár. Udeľujem slovo najskôr pánovi poslancovi Jánovi Mičovskému v bode interpelácie. Nech sa páči, pán poslanec. Po ňom sa pripraví pán poslanec Rastislav Schlosár.
B. Bugár, podpredseda NR SR: (2005-10-25):
Pani poslankyňa, nech sa páči.
M. Vášáryová, poslankyňa: (2009-06-30):
Prosím, pán predseda, aby ste dali hlasovať o bode 13.
Kollár, Boris, predseda NR SR (2022-02-15):
Prosím, utíšte sa v sále! Nie je počuť pani poslankyňu. Nech sa páči.
M. Chovanec, poslanec: (2004-05-25):
A preto len na záver snáď len toľko, že je mi ľúto, že znovu akosi zvíťazil duch ekonomiky nad číslami, ktoré nás varujú, koľko ľudí zomiera v dôsledku toho, že fajčí, koľko ľudí je chorých v dôsledku toho, že fajčí, a mrzí ma aj to, že nefajčiari sa znovu musia prispôsobovať tým, ktorí fajčia. Ešte raz sa ospravedlňujem tým, ktorí fajčia, ale jednoducho som pociťoval potrebu toto povedať za všetkých, ktorí nefajčia. Za ženy, za matky a predovšetkým za deti. Ďakujem za pozornosť.
Bugár, Béla, podpredseda NR SR (2011-07-01):
Nech sa páči, počuli ste procedurálny návrh, prezentujme sa a hlasujme o tomto návrhu. (Hlasovanie.) Prítomných 131 poslancov, za 99, proti 24, zdržalo sa 5, nehlasovali 3. Konštatujem, že tento návrh bol schválený. Budeme pokračovať v rozprave podľa § 28 rokovacieho poriadku. O slovo sa hlási pán podpredseda vlády a minister financií Ivan Mikloš. Nech sa páči, pán minister, máte slovo.
Hrušovský, Pavol, predseda NR SR (2012-02-29):
Pán poslanec, ukončiť rozpravu môže len predsedajúci schôdze po tom, ak sa do rozpravy neprihlási nik z prítomných poslancov, alebo ak v rozprave vystúpia tí, ktorí sa do rozpravy prihlásili. Ja som tú možnosť do rozpravy prihlásiť sa dal. Pani poslankyňa Laššáková bola jediná, ktorá sa prihlásila. V tejto chvíli ukončujem rozpravu. Plním vaše želanie a pristúpime teraz k hlasovaniu o návrhu za skupinu 31 poslancov, ktorý predložila pani poslankyňa Laššáková, ktorí sa v zmysle § 85 ods. 4 zákona o rokovacom poriadku domáhajú, aby sme vládny návrh zákona prerokovali v druhom čítaní. Prosím, páni poslanci, prezentujme sa a hlasujme. Prepáčte, páni poslanci, nie je rozdaný pozmeňovací návrh do lavíc? Poprosím, toto hlasovanie vyhlasujem za neplatné. Páni poslanci, ja som dostal návrh, ktorý možno kvalifikovať ako procedurálny návrh. Chcem vás uistiť o tom, že sú splnené podmienky zákona o rokovacom poriadku, je tu podpredseda Hort, ktorý môže dosvedčiť. Takže dávam v tejto chvíli hlasovať o procedurálnom návrhu prerokovať zákon opakovane v druhom čítaní. Hlasujeme, páni poslanci. (Hlasovanie.) 126 prítomných, 101 za návrh, 3 proti, 21 sa zdržalo, 1 nehlasoval. Návrh sme schválili. V zmysle toho istého ustanovenia § 85 ods. 4 zákona o rokovacom poriadku dávam návrh, aby Národná rada po odsúhlasení prerokovať opakovane zákon v druhom čítaní rozhodla aj o mojom návrhu, že zákon prerokujeme len na schôdzi Národnej rady Slovenskej republiky. Prosím, páni poslanci, prezentujme sa a hlasujme o návrhu. (Hlasovanie.) 127 prítomných, 104 za návrh, 1 proti, 21 sa zdržalo, 1 nehlasoval. Návrh sme schválili. Na základe schváleného návrhu pristúpime k druhému čítaniu o vládnom návrhu zákona, ktorým sa mení a dopĺňa zákon 25/2006 Z. z. o verejnom obstarávaní, ktorý prerokovávame v druhom čítaní. Otváram rozpravu. Panie poslankyne, páni poslanci, nemám písomné prihlášky. Do rozpravy sa ústne hlásia dvaja páni poslanci. Pán poslanec Kollár, pán poslanec Paška. Končím možnosť ďalších prihlášok do rozpravy. Nech sa páči, pán poslanec a predseda výboru pre financie a rozpočet Kollár. (Rokovanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov tlač 619, opätovné prerokovanie návrhu zákona v druhom čítaní.)
Pellegrini, Peter, predseda NR SR (2015-06-30):
Medzi 11.00 hod. a 17.00 hod., pán poslanec, máte dostatok času, aby ste si naštudovali, o čom budete hlasovať, a poprípade vedeli reagovať na pozmeňujúce návrhy, ktoré zaznejú. (Reakcia z pléna.) Pán poslanec Lipšic, nech sa páči.
B. Bugár, podpredseda NR SR: (2004-02-03):
(Hlasovanie.) Prítomných 133 poslancov, za 65, proti 43, zdržalo sa 25. Konštatujem, že bod č. 2 zo spoločnej správy sme neschválili. J. Hurban, poslanec: Ďalej budeme hlasovať o bode č. 5 zo spoločnej správy s tým, že gestorský výbor odporúča neschváliť.
Kazda, Radovan, poslanec NR SR (2021-10-21):
Ďakujem, len upresňujúca, lebo práve ten, tá novela je, pokiaľ viem, v zákone o zálohovaní a ten bol teda presunutý kvôli tomu, že ten posun ISOH-u má byť v novele zákona o zálohovaní a to bolo presunuté na nejakú ďalšiu schôdzu, preto som sa pýtal.
Pčolinský, Peter, doterajší podpredseda NR SR (2023-10-25):
Pani poslankyňa Zuzana Matejičková.
Mihál, Jozef, poslanec NR SR (2017-10-19):
Ďakujem pekne, pán predsedajúci. Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, predkladáme spolu s kolegyňou Simonou Petrík a účelom predloženej novely je náprava nedostatkov zákona o sociálnom poistení iniciovaná skúsenosťami z praxe a požiadavkami konkrétnych občanov. Ide o problémy pri poskytovaní nemocenskej dávky a materské. V prvom rade náš návrh rieši problémy pri uplatňovaní nároku na materské a pri výpočte výšky materského v prípade tzv. reťazových pôrodov. Návrhom sa spravodlivo upravia nároky matiek na materské pri narodení druhého alebo ďalšieho dieťaťa v prípadoch: v prípade straty zamestnania v období po pôrode, resp. počas rodičovskej dovolenky pri prvom dieťati, ďalej v prípade práceneschopnosti v rozhodujúcom období, napr. v prípade rizikového tehotenstva, ďalej v prípade, že sa počas rodičovskej dovolenky pri prvom dieťati matka predčasne vráti do zamestnania, nevyčerpá celú rodičovskú dovolenku, ale vráti sa do zamestnania s tým, že sa jej zníži pracovný úväzok a tým aj príjem, a ďalší problém je problém nahlasovania tzv. pravdepodobného príjmu zamestnávateľom pri druhom a ďalšom dieťati. Ďalej návrh zákona upravuje nárok otca na materské na staršie dieťa v prípade, že súčasne matka dieťaťa poberá materské pri mladšom dieťati. Návrh odstraňuje tvrdosť zákona v prípade samostatne zárobkovo činnej osobe, osoby, prípadne dobrovoľne poistenej osoby, ktorá je dlžníkom Sociálnej poisťovne. A ďalšia vec, ak bude mať rodič záujem, umožní sa mu v prípade poberania materského pracovať bez toho, že by o materské prišiel. Návrh zákona bude mať mierny negatívny dopad na rozpočet Sociálnej poisťovne, pretože sa mierne zvýšia výdavky Sociálnej poisťovne vo fonde nemocenského poistenia na vyplácanie materského. Návrh zákona nemá dopad na rozpočty obcí a vyšších územných celkov, nemá dopad na vplyv, nemá dopad na vplyv na životné, nemá vplyv na životné prostredie, podnikateľské prostredie a informatizáciu spoločnosti a má vysoko pozitívny dopad na sociálne vplyvy a na zamestnanosť. Návrh zákona je v súlade s právom Európskej únie, s Ústavou Slovenskej republiky, s ústavnými zákonmi Slovenskej republiky, so zákonmi Slovenskej republiky a ostatnými všeobecne záväznými predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. Ďakujem.
Bugár, Béla, podpredseda NR SR (2016-12-08):
Ďakujem. Tretiu otázku položil pán poslanec Dostál: „Kedy mieni vláda Slovenskej republiky v súlade s uznesením Národnej rady Slovenskej republiky č. 748 z 8. decembra 2011 vykonať komplexný audit výkonu kompetencií podľa jednotlivých úrovní verejnej správy a zabezpečenie ich financovania a predložiť ho Národnej rade Slovenskej republiky?“ Nech sa páči.
Kremský, Peter, poslanec NR SR (2020-04-29):
Ďakujem veľmi pekne, pán predseda. Pán poslanec Kuffa, ja len neverím svojim ušiam a očiam, že za desať dní si nedokážete prečítať programové vyhlásenie! A zjavne je to tak, že ste ho nejak nestihol prečítať, lebo ak ste tam nenašli nič o rodine, resp. že sa jej málo venujeme, tak som naozaj veľmi prekvapený. Ja som si to programové vyhlásenie prečítal viackrát a veľmi tvrdo som pracoval na tom, aby tam tie ustanovenia o rodine boli, o podpore rodiny, a myslím si, že je tam ich dosť. Ak sa nám ich podarí naplniť, tak život rodín na Slovensku sa výrazne zlepší a bude to platiť aj pre tie najchudobnejšie rodiny, ktoré ste spomínali. Myslím si, že je to niečo, čo máme naozaj na srdci. Máme aj v našom poslaneckom klube viacero Rómov a vo vašom nevidím teda žiadneho, ale možno časom sa to zlepší. A myslím si, že naozaj si na to dáme veľký pozor a budeme na tom trvať, aby život týchto ľudí sa zlepšil, čo sa týka energetickej chudoby, čo sa týka prístupu k práci, prístupu k základným ľudským podmienkam, ako je voda, kanalizácia, elektrina a tak ďalej a tak ďalej. Takže myslím si, že ak toto chcete podporiť, takéto dobré veci, ktoré tam máme, tak budeme veľmi radi, keď za takéto programové vyhlásenie zahlasujete.
Matovič, Igor, poslanec NR SR (2011-04-06):
Pán poslanec, nevyhovárajte sa, prosím, so zlodejmi v mýtnom tendri. Ak tam zostali dvaja súťažiaci a vám sa to nepáčilo, mali ste možnosť súťaž zrušiť a nemuseli ste do vrecka svojím kamarátom napchať 7 mld. korún z daní ľudí. Pán poslanec Počiatek, áno, máte pravdu, ten dlh keď ste preberali vládu bol trošku vyšší. Ale práve o to horšie je to číslo, že ste ho za dva roky zvýšili z 28 na 41 %. Pani poslankyňu Vaľovú nemá vo všeobecnosti nejaký veľký zmysel komentovať, lebo ona je dosť špecialistka v tom inom odbore, ktorý robila vlastne predtým, ako prišla do parlamentu. Myslím to veštenie. Ale minimálne by som poprosil o vyveštenie, kedy sa konečne vzdáte platu primátorky mesta Humenné, keďže nehanebne beriete vyše 200 000 korún plat za prácu akože primátorky mesta Humenné a akože poslankyne parlamentu. Ja sa pýtam, či ste dvojjediná, či sedíte aj tu, aj tam. Jednoducho 3 týždne ste akože tu, 3 týždne nie ste v Humennom a nehanebne beriete plat za prácu primátorky mesta Humenné. Hanba vám. Pán poslanec Kaliňák, nikdy som nehovoril, že obyčajní ľudia sú hlúpi. Povedal som len, že hlúpi sú tí ľudia, ktorí vám veria vaše bohapusté klamstvá. Súdruh Jasaň, chápem, že sa vám nedá hovoriť pán, lebo po vašom červenom jazyku sa kotúľa vždy iba jedno slovo a to je súdruh, súdruh, súdruh, čo je úplne v pohode, to chápem. A nakoniec opakujem, ak by ste nezvýšili zadĺženie Slovenskej republiky o 360 mld. korún počas posledných štyroch rokov, kedy ste boli pri koryte, mohli sme znížiť za tie peniaze DPH z 19 % na 1,5 %. To, že sme to museli zvýšiť o percento, to je vaša hanba.
Laššáková, Jana, podpredsedníčka NR SR (2012-07-26):
Na vystúpenie pána poslanca s faktickou poznámkou jeden, pán poslanec Zajac, nech sa páči. A pán poslanec Érsek. Nech sa páči, pán poslanec Zajac. Končím možnosť prihlásiť sa s faktickými poznámkami.
Bugár, Béla, podpredseda NR SR (2019-09-18):
Ďakujem. Teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Kuciaňovej, nech sa páči.
Krištúfková, Petra, poslankyňa NR SR (2017-04-04):
Ďakujem za slovo. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bola určená predsedníčkou Výboru Národnej rady pre sociálne veci za spravodajkyňu k návrhu zákona, ktorý je uvedený pod tlačou 475. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 487 zo 6. marca 2017 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 5. mája a v gestorskom výbore do 9. mája 2017. Prosím, pán predsedajúci, otvorte všeobecnú rozpravu.
Bugár, Béla, podpredseda NR SR (2018-02-13):
Ja si myslím, že áno. To znamená, že nebudeme o tom teraz hlasovať, až o 17.00. Budeme pokračovať ďalším bodom, a to je bod 49, v prvom čítaní o návrhu poslancov Galeka a Kiššovej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach (tlač 836). Pán spravodajca, pán poslanec Miroslav Ivan, nech sa páči, máte slovo. (Hlasovanie o návrhu poslancov Národnej rady Slovenskej republiky Karola Galeka a Jany Kiššovej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 836.)
Kollár, Boris, predseda NR SR (2021-06-17):
Prosím, prezentujme sa a hlasujeme. (Hlasovanie.) Prítomných 123 poslancov, za 82, proti 7, zdržalo sa 34. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Záhumenský, Marian, poslanec NR SR (2015-02-04):
Ďakujem, pán predsedajúci. Tí, ktorí najviac kritizujú nový zákon o odpadoch v súvislosti s hrozbou zániku recyklačného priemyslu na Slovensku, sú paradoxne zväčša tí recyklátori, ktorí na vybudovanie svojich prevádzok použili vo veľkej miere práve prostriedky recyklačného fondu a argumentujú, že používajú najlepšie recyklačné technológie v danej oblasti. Tak sa pýtam, prečo majú obavu práve títo recyklátori, keď tvrdia, že majú špičkové technológie schopné konkurencie aj v rámci Európy. Stále sa hovorí o tom, aké sú vysoké prepravné náklady pri odpadoch. Prečo by potom niekto prepravoval odpad mimo územia Slovenskej republiky, ak sa rovnako kvalitný recyklačný priemysel nachádza aj na našom území? Nie je v takom prípade problém v nastavení cien za spracovanie odpadu práve v našich prevádzkach, keď sa niekto aj napriek uvedeným skutočnostiam rozhodne vyviesť odpad mimo územia Slovenskej republiky a oplatí sa mu to aj so započítaním prepravy nákladov? Vážené dámy a páni, nemám obavu zo zániku recyklačného priemyslu na Slovensku, ani obavu z kolapsu odpadového hospodárstva z dôvodu zrušenia recyklačného fondu. Naopak, verím, že tomuto zákonu sa nastavením čistých pravidiel a transparentného preukazovania tokov odpadov odstránime prakticky tých, ktorí svoje podnikanie v odpadovom hospodárstve zakladajú práve na umožnení obchádzania zákonných pravidiel súčasným nefunkčným a neadresným systémom. Ďakujem pekne za pozornosť.
Susko, Boris, poslanec NR SR (2015-11-20):
Nasleduje hlasovanie o bode 13 pozmeňujúceho návrhu pána poslanca Lipšica.
Sloboda, Radovan, poslanec NR SR (2020-07-09):
Mirko, ďakujem veľmi pekne za tvoj príspevok ohľadne regulácií, ono ide, išlo alebo ide zhruba o to, že po Nežnej revolúcii podiel štátu na tvorbe HDP predstavoval asi 90 %, toto sa asi v priebehu 10 rokov otočilo úplne naopak, že podiel štátu pred..., predstavoval na tvorbe HDP asi 10 %. Aby štát kompenzoval tu tento úbytok, tak zviedol kvantá regulácií, a o ktorých si práve hovoril. A ja som veľmi rád, že prichádzame s touto zmenou a začíname regulácie odbúravať. Ďakujem.
M. Číž, podpredseda NR SR: (2008-02-14):
(Hlasovanie.) Prítomných 131 poslancov, za návrh 81 poslancov, zdržalo sa 50 poslancov. Konštatujem, že tento návrh spravodajcu sme schválili. Pristúpime teda k tretiemu čítaniu . Otváram rozpravu v rámci tretieho čítania na podanie  príslušných návrhov. Pokiaľ nechce nikto podať takýto návrh, vyhlasujem rozpravu za skončenú. Pán spravodajca, nech sa páči.
Figeľ, Ján, podpredseda NR SR (2013-05-16):
Pán kolega...
Blanár, Juraj, podpredseda NR SR (2022-03-18):
Pán poslanec Faič s faktickou poznámkou.
Blahová, Natália, poslankyňa NR SR (2017-03-22):
Ďakujem pekne. Vážená pani ombudsmanka, vážený pán predseda, vážené dámy, vážení páni, ako sme počuli, v roku 2016 pracovala kancelária verejného ochrancu práv celkovo s 3 045 podaniami. Zoznámili sme sa s veľmi závažnými previneniami voči základným ľudským právam. Za motto tohto dokumentu, ako sme počuli, pani ombudsmanka vybrala nasledovný citát Ľudovíta Štúra: „Musíme poznať najprv samých seba, naše slabosti, naše chyby, naše viny a zlosti, jestliže sa chceme ďalej dostať.“ Možno je to vinou tých čias, v ktorých väčšina z nás vyrastala. Možno je to zavinené strachom a vnútornou neistotou. Možno je to vinou toho, že podaktorí sa nechali pošpiniť okolím a svojimi zlými rozhodnutiami. Možno práve z týchto dôvodov niektorí vnímajú konštruktívnu kritiku ako zásah do svojej osobnostnej integrity, ako poníženie, ako hanbu. Kritika a dobrá rada je považovaná za osobný útok. Nechceme poznať samých seba, svoje slabosti, chyby, viny ani zlosti. Nevieme sa pozrieť do zrkadla. Preto sa nevieme dostať ďalej. Vo svetle týchto temných pohnútok i malý posun smerom k senzitivite na porušovanie práv treba považovať za veľký úspech. Roky prvého a bývalého ombudsmana pána Kandráča boli prázdne na činnosť aj osvetu. Boj za práva obyvateľov Slovenska v skutočnosti začala až pani Dubovcová. A bol to teda riadny boj. Napríklad v roku 2004 nebola správa ombudsmana zaradená predsedom Národnej rady na rokovanie parlamentu. To je bezprecedentné a hanebné. Potom prišli roky, kedy plénum Národnej rady nebolo schopné zobrať správy ombudsmana na vedomie. Gestorský výbor nebol ochotný prijať k tomuto, k týmto správam uznesenia. Dnes máme prijaté uznesenie gestorského výboru a očakávam, že poslanci správu ombudsmanky zoberú na vedomie. A to je posun. A to je dôležité. Verejný ochranca práv má byť pravou rukou parlamentu, pretože parlament, a teda poslanci majú v náplni svojej práce citlivo vnímať potreby a problémy občanov. Ak by tak konali, mohli by sa z týchto správ bohato inšpirovať pri svojej legislatívnej činnosti a tým skutočne meniť život ľudí na Slovensku k lepšiemu. Aj táto výročná správa je plná námetov i konkrétnych zmien, ktoré sú potrebné a nutné. Som presvedčená, že k tomu raz príde, že odporučenie ombudsmana bude pre parlament významným morálnym apelom, ktorý spustí okamžitú legislatívnu iniciatívu. Ak k tomu v budúcnosti príde, bude to práve preto, že činnosť pani doktorky Dubovcovej vo funkcii verejného ochrancu práv nastavila túto latku veľmi, veľmi vysoko. Bolo to historicky významných päť rokov, lebo určili trend. Srdečne vám ďakujem, pani ombudsmanka, a to v mene všetkých občanov Slovenskej republiky. Za ochranu ich práv ste bojovali statočne a hrdinsky. Ďakujem veľmi pekne. (Potlesk.)
Kollár, Boris, predseda NR SR (2022-09-27):
Ďakujem. Pán poslanec Viskupič.
Kollár, Boris, predseda NR SR (2021-11-09):
Áno, to máte absolútne pravdu. Budeme to riešiť, samozrejme, to je neprípustné. Prosím, utíšime sa v sále! (Ruch v sále.) S posledným procedurálnym vystúpi pán poslanec Kuffa. Prosím, utíšime sa! Pán poslanec Kuffa, nech sa páči, máte slovo.
Grendel, Gábor, poslanec NR SR (2024-01-12):
Reagujem na rečníka, pretože ten vás na začiatku svojho prejavu, pán... (Prerušenie vystúpenia predsedajúcim.)
Kollár, Boris, predseda NR SR (2021-10-20):
Prosím, prezentujme sa a hlasujme. (Hlasovanie.) Prítomných 132 poslancov, za 91, proti 11, zdržalo sa 30. Konštatujem, že sme tento návrh schválili. Nasleduje hlasovanie v prvom čítaní o vládnom návrhu zákona, ktorým sa menia a dopĺňajú niektoré zákony v pôsobnosti ministerstva kultúry v súvislosti s treťou vlnou pandémie ochorenia COVID-19 (tlač 701), bod 12 schváleného programu. Dávam slovo spravodajkyni, ktorú určil navrhnutý gestorský výbor pre kultúru a médiá, poslankyni Monike Péter, aby hlasovanie uviedla. (Hlasovanie o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva kultúry Slovenskej republiky v súvislosti s treťou vlnou pandémie ochorenia COVID-19, tlač 701.)
Danko, Andrej, predseda NR SR (2019-05-14):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Maroszovi. Nech sa páči.
Žiga, Peter, podpredseda NR SR (2024-02-07):
S reakciu na faktické poznámky pán poslanec Gašpar.
Glváč, Martin, podpredseda NR SR (2016-11-24):
O vystúpenie požiadal pán minister financií, nech sa páči.
Číž, Miroslav, podpredseda NR SR (2015-10-01):
Ďakujem, pán spravodajca. Otváram všeobecnú rozpravu, písomnú prihlášku do rozpravy nemám. Takže sa pýtam, kto sa hlási do rozpravy ústne. Pán poslanec Jurzyca, pokiaľ nikto iný, uzatváram možnosť prihlásiť sa do rozpravy ústne a zároveň pánovi Jurzycovi odovzdávam slovo.